དེ་ཡང་གོ་གླུ་འདིའི་སྒྱུ་རྩལ་གྱི་རིན་ཐང་ནི་ཕུན་སུམ་ཚོགས་པ་ཞིག་སྟེ།འདི་ལ་ནང་བསྟན་གྱི་དགོན་པའི་ཆོ་ག་དང་།ལོ་རྒྱུས་ཀྱི་ཟློས་གར།དམངས་ཁྲོད་ཀྱི་གླུ་སོགས་ཀྱི་རིག་གནས་སྒྱུ་རྩལ་གྱི་རྣམ་གྲངས་སྣ་མང་འདུས་པ་ཞིག་དང་དམངས་ཁྲོད་རིག་གནས་ཀྱི་ཡང་སྙིང་ལྟ་བུ་ཞིག་ཏུ་ཆགས་ཡོད་པ་དང་།གོ་གླུའི་གླུ་ཚིག་ནི་ཕུན་སུམ་ཚོགས་པ་ཞིག་སྟེ།གླུ་ཚིག་ནང་གི་དཔལ་རྒྱ་ཚ་དང་རྒྱ་ཚའི་གྲི་སོགས་རྣམ་བཤད་བྱས་པའི་ཚིག་དག་ནི་ཧ་ཅང་སྙན་ཆ་ལྡན་པ་དང་།ཞེ་ལ་འཛིན་བདེ་བ།དམངས་ཁྲོད་ཀྱི་སྐད་ལུགས་དང་མཐུན་པ་སོགས་ཀྱི་ཁྱད་ཆོས་ཡོད་པས་རིག་གནས་འདི་མི་རབས་ནས་མི་རབས་ལ་བརྒྱུད་ཐུབ་པ་ཡིན་པར་འདོད།འདི་ལ་ཆ་མཚོན་ན།ཚད་ངེས་ཅན་ཞིག་གི་ཐོག་ནས་ཁམས་དཔལ་ཡུལ་ཧོར་པོ་ལག་ཤེས་བཟོ་རྩལ་འདི་རྒྱུད་འཛིན་བྱེད་པའི་མ་ལག་ཅིག་ཏུ་གྲུབ་ཡོད་པར་སྣང་ངོ་།།